jkorsvik/nowiki_second_scrape_merged huggingface dataset:
Taractrocerini

Taractrocerini er en gruppe av sommerfugler som tilhører familien smygere (Hesperiidae). Gruppen omfatter 13 slekter og er utbredt i Sørøst-Asia og Australia.


== Utseende ==
Små til middelsstore, kraftige smygere. De er gjerne kontrastrikt tegnet i gult eller oransje og svart.
Et særtrekk for gruppen er av bakvingen har en kvast av lange, tynne hår ved roten og forkanten, som griper inn i en grop på forvingen. Hannens kjønnsorganer er også en del forenklet i forhold til mønsteret som er vanlig hos smygere.


== Utbredelse ==
Gruppen er utbredt i Sørøst-Asia og Australia, med de fleste artene på Ny-Guinea.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Taractrocerini Voss, 1952 – 13 slekter, Sørøst-Asia – Australia, mest på Ny-Guinea
slekten Arrhenes Mabille, 1904 – 7 arter
slekten Banta Evans, 1949 – 4 arter
slekten Cephrenes Waterhouse & Lyell, 1914 – 6 arter
slekten Kobrona Evans, 1935 – 19 arter
slekten Mimene Joicey & Talbot, 1917 – 23 arter
slekten Ocybadistes Heron, 1894 – 7 arter
slekten Oriens Evans, 1932 – 8 arter
slekten Pastria Evans, 1949 – 3 arter
slekten Potanthus Scudder, 1872 – 36 arter
slekten Sabera Swinhoe, 1908 – 14 arter
slekten Suniana Evans, 1934 – 3 arter
slekten Taractrocera Butler, 1870 – 14 arter
slekten Telicota Moore, 1881 – 31 arter


== Kilder ==
Brower, A.V.Z. & Warren, A. (2007) Taractrocerini på Tree of life [1]
Markku Savela's Lepidoptera and some other life forms: Sjekkliste over artene. Hentet 13.6. 2012.


== Eksterne lenker ==
(en) Taractrocerini hos ITIS 
(en) Taractrocerini hos NCBI 
(en) Kategori:Taractrocerini – bilder, video eller lyd på Wikimedia Commons 
Taractrocerini – detaljert informasjon på Wikispecies
Ódinn Björn Thorsteinsson

Ódinn Björn Thorsteinsson (født 3. desember 1981) er en islandsk kulestøter. Hans personbeste er 19,83 meter fra et stevne i Göteborg juni 2011.
Thorsteinsson har deltatt i EM i friidrett innendørs i 2007 og 2011, uten å komme videre fra kvalifiseringsrunden. Han har også 60,29 meter i diskoskast fra 2008.
Han representerte landet sitt under Sommer-OL 2012 i London, der han ble utslått i kvalifiseringen i kulestøt.


== Referanser ==


== Eksterne lenker ==
(en) Ódinn Björn Thorsteinsson – Olympedia 
(en) Ódinn Björn Thorsteinsson – Sports-Reference (OL-resultater – arkivert) 
(en) Ódinn Björn Thorsteinsson – World Athletics 
(en) Ódinn Björn Thorsteinsson – Diamond League
Thymelicini

Thymelicini er en gruppe av sommerfugler som tilhører familien smygere (Hesperiidae). I Norge forekommer én art: timoteismyger (Thymelicus lineola).


== Utseende ==
Thymelicini er små til middelsstore, litt smalvingede smygere. De fleste er nokså ensfarget brunoransje eller brunlige.


== Levevis ==
De aller fleste har larver på gress eller andre enfrøbladete planter.


== Utbredelse ==
Fire av de fem slektene er utbredt i Amerika, den femte (Thymelicus) finnes i Europa. Det er én, nokså uvanlig, art i Norge, timoteismyger (Thymelicus lineola).


== Systematisk inndeling / norske arter ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Thymelicini Tutt, 1905  – fem slekter, fire av dem i den nye verden.
Slekten Adopaeoides Godman, 1900  - 2 arter
Slekten Ancyloxypha C. Felder, 1863  - 7 arter
Slekten Copaeodes Speyer, 1877  - 6 arter
Slekten Oarisma Scudder, 1872  - 7 arter
Slekten Thymelicus Hübner, 1819  - 11 arter, den palearktiske sone, i Norge:
Timoteismyger, Thymelicus lineola (Ochsenheimer, 1808) – nylig re-etablert på Østlandet


== Kilder ==
Brower, A.V.Z. & Warren, A. (2007) Thymelicini på Tree of life [1]
Markku Savela's Lepidoptera and some other life forms: Sjekkliste over artene. Hentet 13.6. 2012.


== Eksterne lenker ==
(en) Thymelicini hos ITIS 
(en) Kategori:Thymelicini – bilder, video eller lyd på Wikimedia Commons
Vítězslav Veselý

Vítězslav Veselý (født 27. februar 1983 i Hodonin) er en tsjekkisk friidrettsutøver som konkurrerer i spydkast.
Hans personlige rekord er 88,11 meter, satt under Bislett Games 2012. 
Under VM i friidrett 2011 kom han på 4.-plass med 84,11 meter.


== Referanser ==


== Eksterne lenker ==
(de) Vítězslav Veselý – Munzinger Sportsarchiv 
(en) Vítězslav Veselý – Olympics.com 
(en) Vítězslav Veselý – Olympic.org 
(en) Vítězslav Veselý – Olympedia 
(en) Vítězslav Veselý – Sports-Reference (OL-resultater – arkivert) 
(cz) Vítězslav Veselý – Tsjekkias olympiske komité 
(en) Vítězslav Veselý – World Athletics 
(en) Vítězslav Veselý – Diamond League 
(en) Vítězslav Veselý – Track and Field Statistics
Lichtenrade

Lichtenrade er en ortsteil i Berlins bydel Tempelhof-Schöneberg.


== Historie ==
Lichtenrade blir i kjente skriftlige kilder nevnt første gang i Karl IV's landbok fra 1375. Navnets opprinnelse antas å være Lichtenrode (Licht er tysk for lys og roden tysk verb for landrydding), det vil si en lysning oppstått ved landrydning. 
Lichtenrade ble innlemmet i Stor-Berlin i 1920 og var mellom 1945 og 1990 del av Vest-Berlin. 
Under den andre verdenskrigen lå det i Lichtenrade en avdeling av konsentrasjonsleiren i Sachsenhausen. Fra 1941 var det særlig krigsfanger fra Ukraina som ble holdt i leiren. Et minnesmerke finnes i Bornhagenweg.


== Severdigheter ==
Landsbykirken fra 1300-tallet ble påbygget med tårn i 1660. Dette ble imidlertid revet i 1810 og oppført på ny i 1902. Kirken ble sterkt skadet under den andre verdenskrigen. Under restaureringen i 1949 ble den påbygget med det karakteristiske saltaket. 
Ved kirken kan man på gateløpet fremdeles se den gamle landsbyalmenningen (angerdorf) med landsbysjøen (tysk: Dorfaue).
Et malteri ble i 1899 oppført i Lichtenrade for Schloßbrauerei Schöneberg og var inntil høyhusubyggingen i 1960- og 1970-årene et landemerke for stedet.


== Bilder ==

		


== Kjente personer ==
Klaus Wowereit, SPD-politiker og regjerende borgermester i Berlin.


== Eksterne lenker ==
(en) Berlin-Lichtenrade – kategori av bilder, video eller lyd på Commons 
(en) Berlin-Lichtenrade – galleri av bilder, video eller lyd på Commons
Calpodini

Calpodini er en gruppe av sommerfugler som tilhører familien smygere (Hesperiidae). Gruppen lever bare i den nye verden og er mest artsrik i Sør-Amerika.


== Utseende ==
Middelsstore, slankvingede smygere. De er gjerne kontrastrikt tegnet med brun eller brunsvart grunnfarge og gule eller hvite felter på vingene.


== Levevis ==
De aller fleste har larver på gress eller andre enfrøbladete planter.


== Utbredelse ==


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Calpodini Clark, 1948 – 34 slekter, Amerika, de fleste i Sør-Amerika
Slekten Aides Billberg, 1820 - 7 arter
Argon lota (Hewitson, 1877)
Slekten Aroma  Evans, 1955 - 2 arter
Calpodes ethlius (Stoll, 1782)
Slekten Carystina Evans, 1955 - 3 arter
Slekten Carystoides Godman, 1901 - 17 arter
Slekten Carystus Hübner, 1819 - 11 arter
Chloeria psittacina (C. & R. Felder, 1867)
Cobaloides argus Hayward, 1939
Slekten Cobalus  Hübner, 1819 - 3 arter
Slekten Damas Godman, 1901 - 3 arter
Slekten Dubiella Evans, 1936 - 2 arter
Ebusus ebusus (Cramer, 1780)
Evansiella cordela (Plötz, 1882)
Slekten Lychnuchoides Godman, 1901 - 2 arter
Slekten Lychnuchus  Hübner, 1831 - 4 arter
Megaleas syrna (Godman & Salvin, 1879)
Moeros moeros (Möschler, 1877)
Slekten Neoxeniades Hayward, 1938 - 11 arter
Slekten Nyctus Mabille, 1891 - 2 arter
Slekten Orphe Godman, 1901 - 2 arter
Slekten Panoquina Hemming, 1934 - 17 arter
Slekten Sacrator Evans, 1955 - 2 arter
Slekten Saliana Evans, 1955 - 20 arter
Slekten Synale Mabille, 1904 - 5 arter
Slekten Talides Hübner, 1819 - 6 arter
Slekten Telles Godman, 1900 - 2 arter
Tellona variegata (Hewitson, 1870)
Slekten Thracides  Hübner, 1819 - 7 arter
Slekten Tisias Godman, 1901 - 6 arter
Slekten Tromba Evans, 1955 - 2 arter
Slekten Turesis Godman, 1901 - 5 arter
Slekten Turmada Evans, 1955 - 2 arter
Slekten Zenis Godman, 1900 - 2 arter


== Kilder ==
Brower, A.V.Z. & Warren, A. (2007) Calpodini på Tree of life [1]
Markku Savela's Lepidoptera and some other life forms: Sjekkliste over artene. Hentet 13.6. 2012.


== Eksterne lenker ==
Calpodina – detaljert informasjon på Wikispecies
Reindalspasset

Reindalspasset er et fjellpass på Spitsbergen på Svalbard. Det ligger ca 200 meter over havet og danner overgangen mellom Lundströmdalen i øst og Reindalen, som det har navn etter, i vest. Grøndalspasset ligger i Nordenskiöld Land, mellom Aasgaardfjellet i nord og Glitrefjellet i sør, rundt 20 kilometer nord-nordøst for Sveagruva. 


== Referanser ==
Chamberlinpasset

Chamberlinpasset er et lavtliggende fjellpass i Wedel Jarlsberg Land på Spitsbergen på Svalbard. Det danner overgangen mellom Dunderdalen i sør og Chamberlindalen, som det har navn etter, i nord.


== Referanser ==
Samskriving

Samskriving  kan referere til

Samskriving (grammatikk)
Samskriving (tekstbehandling), internetteknologi som muliggjør at flere kan skrive på samme dokument samtidig
Samskriving (samforfatterskap)
Heinz Pollak

Heinz Pollak (født 30. mai 1913 i Kremsmünster, Oberösterreich, død 19. august 1974 i Wien) var en østerriksk produksjonsleder for film og linejeprodusent i tyske underholdningsfilmer og såkalte heimatfilmer.


== Liv og virke ==
Pollak gikk ingeniørfagskole og lærlingtid i elektrofag. Sitt første møte med kinobransjen fikk han som kinomaskinist. Militærtjenesten brakte Pollak over i fotojounalistikken.
Etter å ha blitt løslatt fra krigsfangenskap i 1947 begynte Pollak sin etterkrigsvirksomhet som distribusjonsleder ved Bergland-Film. I denne stillingen begynte han å arbeide regelmessig med regissørren Franz Antel frem til 1963. Etter det begynte han også å arbeide med vesttysk film.
Produksjonene under Pollaks ledelse er gjennomgående enkle underholdningsfilmer. Særlig gjelder dette for lystspillene og heimatfilmene. Pollak arbeidet blant annet med produksjonen av de kontroversielle adapsjonene Und ewig singen die Wälder og Das Erbe von Björndal av Trygve Gulbranssens Bjørndaltrilogi.


== Filmografi ==
Produksjonsleder eller linjeprodusent


== Litteratur ==
Kay Weniger: Das große Personenlexikon des Films, bind 6, s. 287 f. Berlin (2001) ISBN 3-89602-340-3


== Eksterne lenker ==
(en) Heinz Pollak på Internet Movie Database 
(sv) Heinz Pollak i Svensk Filmdatabas 
(fr) Heinz Pollak på Allociné 
(en) Heinz Pollak hos The Movie Database 
Pollak i filmportal.de
Böle

Böle er navn på mange tettbebyggelser og forsteder i Sverige og Finland, herunder

Böle, tettsted i Piteå kommune
Böle, bydel i Helsingfors
Anthoptini

Anthoptini er en gruppe av sommerfugler som tilhører familien smygere (Hesperiidae). De lever i Amerika.


== Utseende ==
Middelsstore, smalvingede, mer eller mindre brune smygere.


== Levevis ==
De aller fleste har larver på gress eller andre enfrøbladete planter.


== Utbredelse ==
Gruppen er utbredt i Amerika, med de fleste artene i Sør-Amerika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Anthoptini Warren, 2009 – sju slekter, Amerika, de fleste i Sør-Amerika
Slekten Anthoptus Bell, 1942 - 5 arter
Slekten Corticea Evans, 1955 - 13 arter
Slekten Falga Mabille, 1898 - 4 arter
Slekten Mnaseas Godman, 1901 - 2 arter
Slekten Synapte Mabille, 1904 - 7 arter
Slekten Wahydra Steinhauser, 1991 - 9 arter
Slekten Zalomes Bell, 1947 - 10 arter


== Kilder ==
Brower, A.V.Z. & Warren, A. (2007) Anthoptini på Tree of life [1]
Markku Savela's Lepidoptera and some other life forms: Sjekkliste over artene. Hentet 13.6. 2012.


== Eksterne lenker ==
(en) Anthoptini hos ITIS 
(en) Kategori:Anthoptini – bilder, video eller lyd på Wikimedia Commons
Orleans (Massachusetts)

Orleans er en by i Barnstable County i delstaten Massachusetts i USA. Ved folketellingen i 2010 hadde byen 5890 innbyggere.


== Referanser ==


== Eksterne lenker ==
(en) Offisielt nettsted 
(en) Orleans, Massachusetts – kategori av bilder, video eller lyd på Commons 
(en) Innbyggertall 2010 - 2019 – United States Census Bureau Orleans (Massachusetts) hos Wikivoyage

More on the French Cable
Homestead

Homestead er en by i Miami-Dade County i delstaten Florida i USA. Homestead ligger mellom Biscayne nasjonalpark og Everglades nasjonalpark. Byen er en forstad til storbyen Miami som ligger 56 km nordøst for Homestead. I år 2010 hadde byen et innbyggertall på 60 512 mennesker.


== Eksterne lenker ==
(en) Offisielt nettsted 
(en) Homestead, Florida – kategori av bilder, video eller lyd på Commons 
Homestead/Florida City Chamber of Commerce
Sköld Peter Matthis

Sköld Peter Matthis (født 18. desember 1937 i Södertälje) er en svensk lege og politisk aktivist. Han var på 1970-tallet sentral i solidaritetsarbeidet for Vietnam i Sverige, da han sto i spissen for De förenade FNL-grupperna. 


== Liv og virke ==


=== Bakgrunn ===
Sköld Peter Matthis vokste opp i Djursholm som yngste sønn av forfatteren Henry Peter Matthis. Faren sto kommunistpartiet nære, og mye av omgangskretsen besto av forfattere på venstresiden.


=== Politisk engasjement ===
Selv ble Mattis aktiv i Clarte, der han ble leder i 1962. Da skismaet mellom Kina og Sovjet splittet folk på svensk venstreside støttet Mattis den kinesiske kritikken av Sovjet. Han var en pådriver for reisen da Clarte i 1964 sendte en delegasjon på besøkte til Maos Kina. Da den nye ml-bevegelsen vokste fram i Sverige sluttet Mattis seg til denne, og var sentral i Kommunistiska Förbundet Marxist-Leninisterna fra organisasjonen ble stiftet i 1967 til han ble utelukket i 1977.I Sverige ble Mattis kjent som «den første Vietnamdemonstranten»: I 1965 ble han pågrepet av politiet på Hötorget i Stockholm, der han sto med en plakat med tekstet «USA ut ur Vietnam». Til tross for at man hadde fått tillatelse til å demonstrere ble han arrestert og dømt for «störande av allmän ordning» og «våldsamt motstånd». Saken fikk stor oppmerksomhet i media, og gjorde at mange sluttet seg til Vietnam-protestene. 
Han var sentral da de svenske FNL-gruppene ble startet, og ble også formelt leder i De förenade FNL-grupperna da de ble fastere organisert fra 1967. I årene 1966 til 1970 sto han som ansvarlig utgiver for DFFGs blad Vietnambulletinen, der han var redaktør i 1965 - 1967 og medredaktør i 1979.Fra 1973 har han arbeidet som lege, og ble som spesialist i oftalmologi overlege ved Sankt Eriks ögonsjukhus i Stockholm.I 2003 var han med og startet det svenske Nätverket mot krig som arrangerte protester mot USAs invasion av Irak. I 2005 var han med og grunnla foreningen Iraksolidaritet. 
I 2010 sto Mattis på Vänsterpartiets liste ved det svenske Riksdagsvalget.


== Referanser ==
Kurt Heuser

Kurt Heuser (født 23. desember 1903 i Strasbourg, død 20. juni 1975 i Ebersberg) var en tysk forfatter og manusforfatter.


== Liv ==
Etter å ha gått i læretid i bank og studert jus skulle Heuser gjøre karriere innen bankvirksomhet, som sin stefar. Han bestemte seg imidlertid for å utdanne seg innen tropisk landbruk og reiste i andre halvdel av 1920-tallet til Portugisisk Øst-Afrika. Som bomullsarbeider begynte han å skrive. Erfaringene fra det indre Afrika gav ham stoff til flere romaner og noveller. Deriblant Elfenbein für Felicitas (1928), Die Reise ins Innere (1931), Buschkrieg og den allegoriske samfunnsromanen Abenteuer in Vineta (1932). I 1974 kom afrika-romanen Malabella – Geschichte einer Pflanzung skrevet som et livsverk.
Hans mest kjente tekst er sangteksten til So oder So ist das Leben i UFA-filmen Liebe, Tod und Teufel. Heuser gjorde seg også kjent som manusforfatter. Han hadde kontakt med mange tyskspråklige fagfolk inne film og litteratur og deltok på møtene til Gruppe 47. 
Sammen med medforfatteren Harald Bratt skrev Heuser rollen som Paul Kruger til skuespilleren Emil Jannings i den nasjonalsosialistiske propagandafilmen Ohm Krüger. 
Han stod også bak manuset til den kontroversielle adapsjonen Und ewig singen die Wälder av Trygve Gulbranssens Og bakom synger skogene. 


== Filmmanus ==


== Referanser ==


== Kilder ==
Artikkel av Kaspar Heuser i Ebersberger Zeitung fra  9./10. juli 2005
FAZ, 27. Juni 1975 (sitat fra nekrologen til Marcel Reich-Ranicki)


== Eksterne lenker ==
(en) Kurt Heuser på Internet Movie Database 
(sv) Kurt Heuser i Svensk Filmdatabas 
(da) Kurt Heuser på Filmdatabasen 
(fr) Kurt Heuser på Allociné 
(en) Kurt Heuser på AllMovie 
(en) Kurt Heuser hos The Movie Database 
(de) Verk av og om Kurt Heuser i katalogen til det tyske nasjonalbiblioteket
Gråullape

Gråullape er en art i gruppen vestaper. I likhet med andre ullaper har den tett, myk, finkrøllet pels. Hos gråullapen er pelsen grå med svarte spetter og mørkere grå på hodet, hendene, føttene og haletuppen.
Noen individer har et rødt skjær på buken. Grå ullape lever i blandete tropper, som bryter opp i mindre flokker for å beite - hovedsakelig frukt, blader, blomster, sevjefrø og småkryp. Denne fredelige, godlynte apen tillater ofte at individer fra andre tropper oppholder seg på dens egen flokks territorium. 
Etter en drektighetstid på 233 dager blir den enslige ungen født, hvorpå den klamrer seg til morens buk. Etter 7 dager flytter den seg over til ryggen hennes, og den er avvent etter 6 måneder. Voksne hanner er større enn hunnene.
Gråullapene er muskuløse aper. Arten har kraftig kropp med kulemage og kraftige  skulder, hofter og hale, som dem henger etter ellersvinger seg i trærne med.
Gråullapene er utbredt i det sørlige Sør-Amerika. Apene kan komme opp i 50-65 cm i lengde og 4-10 kg i vekt. Halen kan bli opptil 55-77 cm. 


== Vern ==
Aper som denne trenger store områder som de kan bevege seg fritt i. Skogbiotopen deres blir imidlertid stadig delt opp, og apene trues i tillegg av at mennesker jakter på dem på grunn av kjøttet, som er en delikatese.


== Referanser ==


== Eksterne lenker ==
(en) gråullape i Global Biodiversity Information Facility 
(en) gråullape hos ITIS 
(en) gråullape hos NCBI 
(en) Kategori:Lagothrix cana – bilder, video eller lyd på Wikimedia Commons 
Lagothrix cana – detaljert informasjon på Wikispecies 
ARKive – http://www.arkive.org/geoffroys-woolly-monkey/lagothrix-cana//)]
Klaffebukse

Klaffebukse, klaffbukse, klaffebrok (i flertall klaffebrøker), lokkbrok, lemmebrok  eller lembrok er norske navn på tradisjonelle mannsbukser, særlig bunadsbukser, med splitter i sidene og en brei klaff som buksesmekk istedenfor en loddrett gylf. Klaffebukser var vanlige i den europeiske herremoten på 1700-tallet, men har opphav i middelalderens trange hoseplagg.


== Varianter og historikk ==
Axel Theorell

Axel Teodor Theorell (født 31. juli 1901 i Falun, død 16. mars 1990) var en svensk sivilingeniør.
Theorell avla i 1924 sivilingeniøreksamen ved Kungliga Tekniska högskolan og ble i 1927 konstruktør ved og deleier i Hugo Theorells ingenjörsbyrå AB. Han ble i 1947 valgt inn som medlem av Ingenjörsvetenskapsakademien.


== Kilder ==
Theorell, Axel i Vem är det 1969
Svartklamreape

Svartklamreape er en art i gruppen vestaper.
Den lange, svarte pelsen og den svarte huden i ansiktet kjennetegner denne ellers typiske klamreapen, som hovedsakelig eter frukt, bær, blomster, myke blader, larver, termitter og honning. Svartklamreapen lever i store tropper som forsvarer territorier på 150-230 hektar. Troppen deles opp i skiftende underflokker for å finne mat, og møttes igjen om kvelden med hilsningsrop. 
Hunnene drar for å finne en ny flokk når de blir kjønnsmodne. De er drektige i 255 dager og føder én unge. Ungen sitter på morens rygg etter 16 uker og blir avvent etter 18. Unger av hunner med høy rang har større sjanser til å overleve til de er kjønnsmodne dersom de skifter flokk.
Arten er utbredt i det vestlige Sør-Amerika. De veier ca. 9,5 kg, og 40-52 cm lange. Den har en lang gripehale som kan vokse opptil 80-88 cm. Apene er ikke en truet art, men bør overvåkes.


== Referanser ==


== Eksterne lenker ==
(en) Svartklamreape i Encyclopedia of Life 
(en) Svartklamreape i Global Biodiversity Information Facility 
(en) Svartklamreape hos Fossilworks 
(en) Svartklamreape hos ITIS 
(en) Svartklamreape hos NCBI 
(en) Kategori:Ateles paniscus – bilder, video eller lyd på Wikimedia Commons 
(en) Ateles paniscus – galleri av bilder, video eller lyd på Wikimedia Commons 
Ateles paniscus – detaljert informasjon på Wikispecies
Federico Franco

Luis Federico Franco Gómez (født 23. juni 1962 i Asunción, Paraguay) er en paraguayansk politiker for Partido Liberal Radical Auténtico (PLRA). I 2008 ble han valgt til president Fernando Lugos visepresient, og etter at Lugo 22. juni 2012 ble avsatt av Senatet, overtok han stillinga som president.
Avsettingen av Lugo og etableringen av en ny regjering er omstridt og er ikke anerkjent av en rekke nasjonerFranco er lege, og broren til Julio César Franco, nåværende senator og tidligere formann for PLRA, og også en tidligere visepresident. Federico Franco har også tidligere vært partiets formann, og var fra 2003 til 2008 også guvernør for Departamento Central.


== Referanser ==
Riyāḍ Farīd Ḥiǧāb

Riyāḍ Farīd Ḥiǧāb (arabisk: رياض فريد حجاب; født 1966 i Dayr az-Zawr, Syria) er en syrisk politiker. Ḥiǧāb ble med i Baathpartiet i 1998 og tjente som borgermester for hjembyen Dayr az-Zawr i perioden 2004–2008. Deretter var han guvernør i al-Qunaytirah en periode før han ble utnevnt til landets jordbruksminister i 2011. Ḥiǧāb har en doktorgrad i landbruksvitenskap.6. juni 2012 ble Ḥiǧāb landets statsminister etter at president Baššār al-ʾAsad ba han danne regjering, men to måneder senere hoppet Ḥiǧāb av til Jordan med hjelp fra Den frie syriske armé og sluttet seg dermed til opposisjonen i opprøret i Syria. Ḥiǧāb anklaget det sittende regimet for delaktighet i folkemord.


== Referanser ==
Eid og Voll

Eid og Voll er en tidligere kommune i Møre og Romsdal.
Eid og Voll formannskapsdistrikt (kommune) ble utskilt fra Grytten formannskapsdistrikt i 1840. Gårdene Torvik, Monsås og Hagen i Grytten kommune ble overført til Eid og Voll etter kongelig resolusjon 10. september 1862.
Herredsstyret (kommunestyret) i Eid og Voll vedtok 11. desember 1865 enstemming at kommunen skulle deles, slik at de to delene skulle bli egne herreder (kommuner). Men delingen ble endelig fastsatt først ved kongelig resolusjon 11. januar 1873, slik at Eid og Voll ble egne kommuner 1. januar 1874. Ved delingen hadde Eid 1 048 innbyggere og et areal på 36 km², mens Voll hadde 695 innbyggere og et areal på 260 km².
1. januar 1964 ble kommunene Eid, Voll, Grytten, Hen og det meste av Veøy slått sammen til Rauma kommune. Ved sammenslåingen hadde Eid 381 innbyggere og Voll 1 163 innbyggere.


== Kilder ==
Dag Juvkam: Historisk oversikt over endringer i kommune- og fylkesinndelingen. Statistisk sentralbyrå 1999. ISBN 82-537-4684-9
Administrasjonshistorisk oversyn for Rauma kommune (besøkt 23. juni 2012)